CELEX: 32015R2047
Language: ro
Date: 2015-11-16 00:00:00
Title: Regulamentul de punere în aplicare (UE) 2015/2047 al Comisiei din 16 noiembrie 2015 de reînnoire a aprobării substanței active esfenvalerat, ca substanță susceptibilă de înlocuire, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

17.11.2015   
            
            
               RO
            
            
               Jurnalul Oficial al Uniunii Europene
            
            
               L 300/8
            
         REGULAMENTUL DE PUNERE ÎN APLICARE (UE) 2015/2047 AL COMISIEI
   din 16 noiembrie 2015
   de reînnoire a aprobării substanței active esfenvalerat, ca substanță susceptibilă de înlocuire, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 24 coroborat cu articolul 20 alineatul (1) ale acestuia,
   întrucât:
   
               (1)
            
            
               Aprobarea substanței active esfenvalerat, astfel cum se prevede în partea A din anexa la Regulamentul de punere în aplicare (UE) nr. 540/2011 al Comisiei (2), expiră la 30 iunie 2016.
            
         
               (2)
            
            
               O cerere de reînnoire a includerii substanței esfenvalerat în anexa I la Directiva 91/414/CEE a Consiliului (3) a fost depusă în conformitate cu articolul 4 din Regulamentul (UE) nr. 1141/2010 al Comisiei (4), în termenul prevăzut la articolul respectiv.
            
         
               (3)
            
            
               Solicitantul a transmis dosarele suplimentare necesare în conformitate cu articolul 9 din Regulamentul (UE) nr. 1141/2010. Statul membru raportor a constatat că cererea era completă.
            
         
               (4)
            
            
               Statul membru raportor a întocmit, în colaborare cu statul membru coraportor, un raport de evaluare a reînnoirii pe care l-a transmis, la data de 30 iulie 2013, Autorității Europene pentru Siguranța Alimentară (denumită în continuare „autoritatea”) și Comisiei.
            
         
               (5)
            
            
               Autoritatea a transmis solicitantului și statelor membre raportul de evaluare a reînnoirii în vederea formulării de observații, iar observațiile primite le-a transmis Comisiei. De asemenea, autoritatea a pus la dispoziția publicului dosarul rezumativ suplimentar.
            
         
               (6)
            
            
               La 22 octombrie 2014, autoritatea a comunicat Comisiei concluzia sa (5) cu privire la probabilitatea ca substanța esfenvalerat să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 20 martie 2015, Comisia a prezentat proiectul de raport de revizuire pentru esfenvalerat Comitetului permanent pentru plante, animale, produse alimentare și hrană pentru animale.
            
         
               (7)
            
            
               În cazul uneia sau al mai multor utilizări reprezentative ale cel puțin unui produs de protecție a plantelor care conține substanța activă, s-a constatat îndeplinirea criteriilor de aprobare prevăzute la articolul 4. Prin urmare, se consideră că respectivele criterii de aprobare sunt îndeplinite.
            
         
               (8)
            
            
               Evaluarea riscurilor pentru reînnoirea aprobării substanței esfenvalerat se bazează pe un număr limitat de utilizări reprezentative, care, totuși, nu restricționează utilizările care pot fi autorizate pentru produsele de protecție a plantelor care conțin esfenvalerat. Prin urmare, este adecvat să nu se mențină restricția la utilizările ca insecticid.
            
         
               (9)
            
            
               Cu toate acestea, Comisia consideră că esfenvalerat este o substanță susceptibilă de înlocuire în conformitate cu articolul 24 din Regulamentul (CE) nr. 1107/2009. Substanța esfenvalerat este o substanță toxică în conformitate cu punctele 3.7.2.2 și, respectiv, 3.7.2.3 din anexa II la Regulamentul (CE) nr. 1107/2009, deoarece factorul de bioconcentrare este mai mare de 2 000, iar concentrația la care pe termen lung nu se observă niciun efect asupra organismelor de apă dulce este mai mică de 0,01 mg/L. Prin urmare, substanța esfenvalerat îndeplinește condiția stabilită la punctul 4 liniuța a doua din anexa II la Regulamentul (CE) nr. 1107/2009.
            
         
               (10)
            
            
               Prin urmare, este adecvat să se reînnoiască aprobarea substanței esfenvalerat ca substanță susceptibilă de înlocuire.
            
         
               (11)
            
            
               În conformitate cu articolul 20 alineatul (3) din Regulamentul (CE) nr. 1107/2009, coroborat cu articolul 13 alineatul (4), anexa la Regulamentul de punere în aplicare (UE) nr. 540/2011 ar trebui modificată în consecință.
            
         
               (12)
            
            
               Regulamentul de punere în aplicare (UE) nr. 2015/1885 al Comisiei (6) a amânat data expirării substanței esfenvalerat pentru a permite finalizarea procesului de reînnoire înainte de expirarea substanței. Cu toate acestea, având în vedere faptul că decizia cu privire la reînnoire a fost luată înainte de data inițială a expirării, prezentul regulament ar trebui să se aplice începând cu ziua următoare datei inițiale a expirării.
            
         
               (13)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Reînnoirea aprobării substanței active ca substanță susceptibilă de înlocuire
   Aprobarea substanței active esfenvalerat ca substanță susceptibilă de înlocuire este reînnoită astfel cum se prevede în anexa I.
   Articolul 2
   Modificări la Regulamentul de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2016.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 309, 24.11.2009, p. 1.
   
      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
   
      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (4)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).
   
      (5)  EFSA Journal (2014);12(11):3873. Disponibil la adresa: www.efsa.europa.eu
   
      (6)  Regulamentul de punere în aplicare (UE) 2015/1885 al Comisiei din 20 octombrie 2015 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 2,4-D, acibenzolar-s-metil, amitrol, bentazon, cihalofop-butil, diquat, esfenvalerat, famoxadon, flumioxazin, DPX KE 459 (flupirsulfuron-metil), glifosat, iprovalicarb, izoproturon, lambda-cihalotrin, metalaxil-M, metsulfuron-metil, picolinafen, prosulfuron, pimetrozin, piraflufen-etil, tiabendazol, tifensulfuron-metil și triasulfuron (JO L 276, 21.10.2015, p. 48).
   
      ANEXA I
      
                  Denumire comună, Numere de identificare
               
               
                  Denumire IUPAC
               
               
                  Puritate (1)
                  
               
               
                  Data aprobării
               
               
                  Expirarea aprobării
               
               
                  Dispoziții specifice
               
            
                  Esfenvalerat
                  Nr. CAS: 66230-04-4
                  Nr. CIPAC: 481
               
               
                  (αS)-α-ciano-3-fenoxibenzil (2S)-2-(4-clorfenil)-3-metilbutirat
               
               
                  830 g/kg
                  Toluenul, ca impuritate, nu trebuie să depășească 10 g/kg în materialul tehnic.
               
               
                  1 ianuarie 2016
               
               
                  31 decembrie 2022
               
               
                  În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de revizuire a substanței esfenvalerat, în special apendicele I și II.
                  Cu ocazia acestei evaluări generale, statele membre trebuie să acorde o atenție deosebită:
                  
                              —
                           
                           
                              riscurilor determinate de esfenvalerat și de izomerul 2SαR al substanței fenvalerat pentru organismele acvatice, inclusiv riscul de bioacumulare prin intermediul lanțului trofic;
                           
                        
                              —
                           
                           
                              riscurilor pentru albine și artropode nevizate;
                           
                        
                              —
                           
                           
                              protejării apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice.
                           
                        Condițiile de utilizare includ, acolo unde este cazul, măsuri de atenuare a riscurilor.
               
            
         (1)  Detalii suplimentare privind identitatea și specificațiile substanței active se găsesc în raportul de reexaminare.
   
   
      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:
      
                  1.
               
               
                  în partea A, rubrica 10 referitoare la esfenvalerat se elimină;
               
            
                  2.
               
               
                  în partea E, se adaugă următoarea rubrică:
                  
                               
                           
                           
                              Denumire comună, Numere de identificare
                           
                           
                              Denumire IUPAC
                           
                           
                              Puritate (1)
                              
                           
                           
                              Data aprobării
                           
                           
                              Expirarea aprobării
                           
                           
                              Dispoziții specifice
                           
                        
                              „2
                           
                           
                              Esfenvalerat
                              Nr. CAS: 66230-04-4
                              Nr. CIPAC: 481
                           
                           
                              (αS)-α-ciano-3-fenoxibenzil (2S)-2-(4-clorfenil)-3-metilbutirat
                           
                           
                              830 g/kg
                              Toluenul, ca impuritate, nu trebuie să depășească 10 g/kg în materialul tehnic.
                           
                           
                              1 ianuarie 2016
                           
                           
                              31 decembrie 2022
                           
                           
                              În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de revizuire a substanței esfenvalerat, în special apendicele I și II.
                              Cu ocazia acestei evaluări generale, statele membre trebuie să acorde o atenție deosebită:
                              
                                          —
                                       
                                       
                                          riscurilor determinate de esfenvalerat și de izomerul 2SαR al substanței fenvalerat pentru organismele acvatice, inclusiv riscul de bioacumulare prin intermediul lanțului trofic;
                                       
                                    
                                          —
                                       
                                       
                                          riscurilor pentru albine și artropode nevizate;
                                       
                                    
                                          —
                                       
                                       
                                          protejării apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice.
                                       
                                    Condițiile de utilizare includ, acolo unde este cazul, măsuri de atenuare a riscurilor.”
                           
                        
            
         (1)  Detalii suplimentare privind identitatea și specificațiile substanței active se găsesc în raportul de reexaminare.